./data/phi0474/phi035/phi0474.phi035.perseus-lat2.xml
M. Tullius Cicero
hanc retinete, quaeso, Quirites, quam vobis tamquam hereditatem maiores vestri reliquerunt  Alia omnia falsa, incerta sunt, caduca, mobilia: virtus est una altissimis defixa radicibus, quae numquam vi ulla labefactari potest, numquam demoveri loco  hac maiores vestri primum universam Italiam devicerunt, deinde Karthaginem exciderunt, Numantiam everterunt, potentissimos reges, bellicosissimas gentis in dicionem huius imperi redegerunt